


* În această duminică să-i pomenim în rugăciuni pe 
Iulia (sora Parmenei din strană) şi pe Cristian, 
ultima pereche care se cunună în acest an. De ase- 
menea avem încă un pruncuţ botezat în obştea noas- 
tră: Maria, primul copil al tinerilor Andrei şi Denisa 
-luliana. 


* Cu ajutorul lui Dumnezeu lucrările de pictură în 
interiorul Bisericuţei se apropie de sfârșit. De aseme- 
nea, s-a început refacerea marmurei de pe jos. Tot în 
această săptămână s-au făcut măsurătorile pentru 
Altarul de vară din curtea bisericii. Dumnezeu să dea 
spor tuturor celor implicaţi! 








Pr. Constantin Coman - De ce postim sau eliberarea de noi înşine 





«+ Pe străzile Tesalonicului a avut loc luni tradiționala 
procesiune cu moaştele ocrotitorului oraşului, 
Sfântul Mare Mucenic Dimitrie, Izvorâtorul de 
Mir (foto), şi cu icoana Maicii Domnului „Portăriţa”, 


eveniment la care au fost prezenţi mii de pelerini. 
(sursa: basilica.ro) 


+ Săptămâna trecută, eparhia Aradului a mai pierdut 
un slujitor: tânărul preot Ciprian-Cornel Ilica, din 
Parohia Sintea Mică, a trecut la viaţa cea veşnică, la 
vârsta de 43 de ani, fiind bolnav de covid. Dumnezeu 
să-l odihnească! (sursa: arhiepiscopiaaradului.ro) 


+ Luna trecută, copii din tot Aradul s-au adunat în 
curtea Bisericuţei pentru a învăţa să picteze icoane, 
sub îndrumarea iconarilor noştri Alin şi Karla Pater. 
Realizările lor au fost adunate într-o expoziţie cu 
vânzare „Pictâăm să ajutăm”, care a reuşit să 
strângă 15.395 de lei pentru a ajuta alţi doi copii aflaţi 
în grea încercare, pe patul de suferinţă: Maria Băcanu 
şi Paul Diş. (sursa: arhiepiscopiaaradului.ro) 

Cât de greu i-o fi fost lui Lazăr, să 





vadă pe toţi chefuind şi el să rab- 
de, fiind parcă sortit să simtă ne- 


norocirea în toată adâncimea el! 





S-ar părea, de multe ori, că viaţa 
aceasta pământească nu mai are 
nici o prelungire dincolo. Trăim 
aici, până la cimitir, ne îngroapă, ne 
pun o cruce pe mormânt şi urmează 
uitarea. Dar nu este așa, fraţilor! 
Prin Evanghelia de azi ni se des- 
chide o perspectivă cu totul și 
cu totul nouă. Viaţa aceasta o tră- 
im aşa cum o trăim, dar dincolo în- 
cepe altceva. Ce anume? Nu e indi- 
ferent unde mergem dincolo. 


Nouă, oamenilor, ne place să trăim 
nesupăraţi de necazuri, asta ne-ar 
conveni tuturor. Dar Dumnezeu are 
alt punct de vedere. Bogatul de azi 
avea în jurul lui zeci linguşitori de 
tot felul, care trăiau foarte bine de 
pe urma laudelor lor. Iar Lazăr stă- 
tea la poarta aceea înaltă, cum sunt 
porţile în Orient, şi aştepta să i se 





dea o firimitură de pâine, dar ni- 
meni nu se îndura să i-o arunce. 
Bogatul, nici gând. Când toate ne 
merg bine, seul din noi, grăsi- 
mea, ne închid ermetic pe di- 


„SE. IOANICIIE CEI. MARE (anoiembrie a ai. 


năuntru şi nu ne mai pasă de ne- 
cazurile altora, devenim cumplit de 
egoiști. 


Câinii puteau să mănânce resturile 
de la masa bogatului, câinii erau 
sprinteni, dar Lazăr, bolnav, nu pu- 
tea. El răbda de foame, nu înjura, 
nu ţipa, nu osândea pe cei care che- 
fuiau cu nepăsare sub ochii lui, nu 
judeca — aşa cum fac unii care, în 
necazurile lor, îi înjură pe toţi. Şi pe 
Dumnezeu Îl înjură: de ce ceilalți au 
şi ei nu au? Lazăr nu osândea pe 
nimeni, ci aştepta aşa, fără pic 
de revoltă contra cuiva. lată de 
ce a fost dus în rai: nu numai pentru 
sărăcia lui, ci mai ales pentru aceste 
virtuţi ale lui cu totul dumnezeieşti. 
Lazăr nu voia decât să nu moară de 
foame, atât. Văduva din Evanghelie 
striga la bogat, dar Lazăr tăcea. Faţa 
lui era istovită de durere, de boală, 

de foame, dar el tăcea şi răbda. Stă- 
tea acolo, la poartă, liniștit, resem- 
nat şi desigur, se ruga — altfel n-ar 
fi putut răbda grozava lui suferinţă. 
Nu hulea, nu judeca, nu cartea. Alţii 
ar fi zis: „Ce-i asta? Eu nu am o fă- 
râmă de pâine, iar la bogat toate 
curg ca un pârâu şi el îi hrăneşte pe 
toți lingăii aceştia. Unde este drep- 
tatea lui Dumnezeu?” Dar Lazăr nu 
zicea nimic din toate acestea, dovadă 
că în clipa morţii este îndată încon- 
jurat de îngeri. Dacă ar fi hulit, n-ar 
fi avut parte de o aşa de mare cinste. 


Boala lui era cumplit de grea, de vre- 
me ce câinii îi lingeau bubele şi nu 
putea lua nici fărâmiturile de pe ma- 
să, iar sărăcia lui era cea mai aspră. 
Unii sunt bolnavi, dar au hrana tre- 
buincioasă; alţii sunt săraci, dar să- 
nătoşi — şi una o ușurează pe cealal- 
tă. Lazăr însă era şi sărac şi bolnav, 
în cel mai înalt grad. Era total pă- 
răsit, de toţi, o părăsire cu atât mai 
amară, cu cât zăcea la poarta unui 
mare bogătaș, lângă acei beţivi și 
îmbuibaţi care chefuiau în toate zile- 
le. Noi, de obicei, simţim parcă mai 
mare nenorocirea noastră, atunci 
când avem în faţa ochilor norocirea 
altora. Cât de greu i-o fi rost lui La- 
zăr, să vadă pe toţi chefuind şi el să 
rabde, fiind parcă sortit să simtă 
nenorocirea în toată adâncimea ei! 
Era ca acela care se chinuieşte de 
sete la marginea unui izvor. Lazăr 
nu mai vedea pe un al doilea 
care să sufere ca el, ci era abso- 


lut singur în suferinţa lui şi nu 
era nimeni care să-l mângâie măcar 
cu un cuvânt. 


Spune un cuvânt în Biblie: „Nu este 
suferință mai mare decât suferinţa 
mea”. Unii care suferă, [atunci] când 
văd că alţii o duc bine, deşi sunt che- 
maţi să se roage, se satură grozav de 
această învăţătură creştină. Mai uşor 
se îndreaptă către vrăjmaşul, când 
aud că altora le merge bine. Zilele 
trecute îmi spunea cineva despre o 
femeie că îi riposta aşa: „Lasă-mă în 
pace, domnule, cu rugăciunea! De 
acum m-am săturat. Mai bine mă 
rog, la dracu”, că el mă ajută. Dumne- 
zeu nu mă ajută!” Cumplit lucru, cu 
adevărat! Aceasta înseamnă să nu 
înţelegi rostul suferinţei. „Dum- 
nezeu, pe cine iubeşte, îl bate”, spu- 
ne sfânta Scriptură, pentru că altfel 
omul se înrăiește şi se trândă- 
veşte. Dumnezeu, când ne pedep- 
seşte, ne arată de fapt dragostea Lui, 
ca atunci când ai un copil obraznic: 
îl mai baţi ca să-l cuminţești şi-i 
prinde bine mai târziu. Copiii care 
nu sunt bătuţi în copilărie, te bat ei 
pe tine când se fac mari. 
„Dumnezeu, pe cine iubeşte îl bate”; 
spune Sirah: „Găteşte-ţi sufletul spre 
ispitire şi fi statornic, plecând inima 
ta, de vrei să slujești Domnului”. 


Aşa era încercat bietul Lazăr. Şi poa- 
te că mulţi socoteau că este vinovat, 
ticălos înaintea lui Dumnezeu: „când 
eşti necăjit, sigur ispăşeşti ceva”. Aşa 





facem toţi. Când vezi pe cineva care 
suferă, îi pui îndată nota la purtare 
şi-ţi vei lua răsplata pentru judecată. 
Tot aşa îi spuneau şi lui Iov: „Dacă ai 
fi fost bun înaintea lui Dumnezeu, n- 
ai fi suferit atât!” Tot aşa îl judecau 
și pe sfântul Pavel când au văzut vi- 
pera atârnând de braţul lui: „E un 
păcătos”. Suntem întotdeauna 
foarte dispuşi să-i osândim pe 
ceilalţi, în necazurile şi nenoro- 
cirile lor. 


Dumnezeu nu este nedrept. Prin 
suferinţele din această lume suntem 
curăţiţi de păcate, păcate la care noi 
de multe ori nici nu vrem să ne gân- 
dim sau nici nu le bănuim. Dar 
Dumnezeu, la lumina Lui, vede tot 
acest praf care se depune pe sufletul 
nostru, acest praf păcătos care ne 
întinează. Câte gânduri, câte vorbe, 
câte pofte ne răscolesc lăuntrul nos- 
tru şi ne întinează haina albă a bote- 
zului! Şi când stărui în păcat şi nu te 
ridici, nu te cureţi, și nu accepţi sufe- 
rinţa ca Lazăr cel din Evanghelie, 
când te revolţi împotriva suferinţei şi 
împotriva lui Dumnezeu, atunci nu 
faci altceva decât să te răzbuni pe 
tine însuţi, curmându-ţi veşnicia, 
șansa veşniciei în lumina lui Dum- 
nezeu. 


Puneţi la inimă cuvintele Mântuito- 
rului din Evanghelia de astăzi şi lu- 
craţi cu nădejde faptele mântuirii. 





FERICIRILE (3) 


„Fericiţi cei blânzi, că aceia vor 
moşteni pământul” 





Spune Hristos undeva. „Căutaţi întâi Împărăţia lui 


Ce pământ, care pământ? Că vedem că cei fioroşi se 
sfâşie unii pe alţii ca să moștenească pământul, ca să 
moștenească mai mult pământ, ca să aibă, ca să dom- 
nească, ca să împărătească Şi nouă ne poruncește Mân- 
tuitorul să fim blânzi. Cât despre pământul văzut, nu știu 
ce va fi cu el; dar văd un lucru, că cei violenţi, „bărbaţii 
sângiurilor”, cum zice Psalmul, nu vor moşteni, ci se vor 
sfâșia unul pe altul până vor veni zilele, pe care Dumne- 
zeu „le va scurta“, fiindcă nici un trup nu se va mai putea 
mântui dacă nu le scurtează Dumnezeu. Dar pământul, îl 
putem înţelege cel puţin în două feluri: pământul care 
sunt eu, pământul, şi mă moştenesc pe mine, adică de- 
vin posesor al acestui pământ care sunt eu. Şi putem să 
gândim şi pământul făgăduinţei, care este una din 
numirile Împărăției Cerurilor. Numim pe Hristos cu cu- 
vântul „Pământul celor vii”; asta este una din numirile 
lui Hristos şi, în orice caz, pe acel Pământ îl vom 
moşteni. 


Dumnezeu şi dreptatea Lui”. lată că prin blândeţe 
moștenim un „pământ', un pământ veşnic, unde, spune 
Sfântul Petru, „impărăţeşte dreptatea“. Dar dreptatea lui 
Dumnezeu ce este? Dreptatea lui Dumnezeu: Il vedem 
întâi pe Hristos răstignit pe Cruce pentru păcatele noas- 
tre — păi asta dreptate este? Asta este dreptate a lui 
Dumnezeu? Și văzând acest lucru, trăindu-l, îmi amin- 
tesc că spunea Părintele Sofronie: „Am rămas trăsnit de 
chipul lui Hristos, Care cinci mii de ani după căderea lui 
Adam urca pe Golgota ca să sfâşie zapisul „cel scris îm- 
potriva noastră“. Și l-a sfâşiat. Şi aşa se „îmbată” omul 
de frumuseţea dreptăţii lui Dumnezeu, că însuși vrea să 
se dea, aşa cum S-a dat Fiul lui Dumnezeu, până la 
moarte dacă poate, dacă harul îi dă putere, cum a dat 
Mucenicilor. 


Păr. Rafail Noica 








către LINERI 





CUVÂNT 








Preot Ștefan 


Astăzi, când cad pe rând toate reperele lumeşti, care odată păreau sigure, să ne ținem de singurul reper care nu 
va cădea niciodată — Dumnezeu. lar Dumnezeu lucrează prin oamenii Săi. Și în primul rând lucrează în viața 
fiecăruia dintre noi prin părintele duhovnic. lată câteva cuvinte de întărire ale acestuia pentru tineri (căci a fost 
dat cu prilejul unei nunţi), dar valabile pentru fiecare om în parte. Să stăm deci cu toții în jurul oamenilor lui 
Dumnezeu, iar dacă cineva nu i-a aflat, să ne rugăm pentru acela să-i afle cât mai este încă vreme în viaţa lui. 


„(Oamenii pierd multe în viaţă. 


Îmbătrânim şi albim de atâtea 
pierderi. Însă important este să 
nu ne pierdem de Dumnezeu. 
Acesta este cel mai important lucru, 
iar celelalte nu mai contează deloc. 


Și mai este un lucru care contează: 
să nu-i pierdem pe tinerii de 
lângă noi. Și nu-i vom pierde dacă 
vom rămâne în Hristos. Părinţii şi 
bunicii nu-şi vor pierde copiii şi ne- 
poţii niciodată dacă rămân în Hris- 
tos, iar aceasta este mare nădejde, 
căci Dumnezeu nu are pe nimeni de 
pierdut. Totuşi, unii oameni se 
pierd. Dar tinerii care s-au aşezat în 
Dumnezeu, în credinţă, vor rămâne 
mădulare vii ale Bisericii lui Hristos 
și El nu-i va lăsa niciodată să se pi- 
ardă. 


Chiar dacă avem această siguranţă, 
suntem îngrijoraţi în ce fel de vre- 
muri pornesc tinerii azi. Puțin ne 
este ciudă, căci noi am avut parte de 


normalitate, atât cât a mai fost. Iar 
tinerilor nu le mai putem vorbi des- 
pre aceasta, pentru că se văd nori 
negri foarte mari pe cer. Dar nu-i 
nimic! Orice s-ar întâmpla în lumea 
aceasta în care porniţi în viaţă - şi ce 
greu se arată a fi! -, totuşi, tinerilor, 
să ştiţi că noi suntem cu voi! Și nu 
până la moarte, cât ne vom mai bu- 
cura unii de alţii, ci pentru totdeau- 
na! Iar aceasta o spun în Hristos, nu 
întru neputinţa mea sau a celorlalţi. 


Pot să vă asigur, tinerilor, în numele 
meu, al rudeniilor voastre şi al cre- 
dincioșilor, că niciodată nu vă vom 
lăsa, cât aer vom avea în piept și mai 
mult de atât. Şi, în numele lui Hris- 
tos Care zice: unde sunt doi sau trei 
în numele Meu, acolo voi fi şi Eu, cu 
inimile noastre vom sta în jurul vos- 
tru. Și oricât de mare va fi gerul care 
vine, şi oricât de mari vor fi durerile 
și anormalităţile care urmează, și 
oricât de greu va fi pentru copiii 
voştri, noi vă vom încălzi inimi- 
le, cu pieptul nostru şi cu răsu- 


flarea noastră, în Hristos. 


Și dacă nu vom mai fi, în Dumnezeu 
vom fi! Aceasta este siguranţa pe 
care vi-o dăm. Altceva nu vă putem 
da. Așa cum a zis Sf. Ap. Petru, când 
s-a suit la templu cu Sf. Ap. Ioan în 
ceasul al 3-lea al după-mesei. Iar 
întâlnind un olog care cerșşea, i-a zis: 
Argint şi aur nu am; dar ce am, 
aceea îţi dau. În numele lui Iisus 
Hristos Nazarineanul, scoală-te şi 
umblă! (Faptele Apostolilor 3, 6). Şi 
aceasta zicem şi noi acum: vă dăm 
ceea ce avem — inimile noastre, 
căci nu noi vă dăm, ci Hristos. 


Și atunci, oricât de greu va fi, şi aşa 
trăind voi printre bombe, să nu vă 
temeţi! Vom izbândi în Hristos! 
Vom îmbătrâni şi vom muri împreu- 
nă! Și vom învia împreună! Și așa 
vom fi pururea în Domnul cu voi, în 
viaţa voastră, în lucrarea voastră, 
până la capăt. Amin!” 





Sf. Cuv. David din Evvia (1 noiembrie) opreşte căderea unui avion 


Într-o zi din luna iunie a anului 1990 trei avioane militare zburau deasupra Mănăstirii Cuviosului David. Unul 
dintre avioane a început să piardă din înălțime şi se apropia de pământ. Când situaţia era scăpată de sub control, 
avionul a lovit chiar crengile unui pin. Totul părea pierdut. Dar, atunci, în chip minunat, o putere nevăzută a ridi- 
cat avionul în sus, iar apoi acesta a zburat ca şi cum nimic nu s-ar fi întâmplat mai înainte. Când avionul a ajuns 
pe aeroport, s-au găsit ramuri de pin agăţare de el, mărturie a minunii. Mama pilotului s-a rugat mult lui Dum- 
nezeu, vrând să i se descopere ce sfânt o ajutase. Și într-o noapte a văzut în vis un călugăr care i-a spus că e Cuvi- 
osul David, că el i-a salvat fiul şi pe cei care erau împreună cu el. I-a cerut să vină la mănăstirea sa din Evvia, 
pentru a i se închina. Și, când femeia a mers în pelerinaj împreună cu soțul ei, pentru a-i mulțumi Cuviosului, vă- 
zându-l în icoană l-a recunoscut imediat: „Acest sfânt ne-a salvat copilul”, a spus ea, cu inima plină de bucurie. 
Dacă nu ar fi intervenit Cuviosul David, avionul acela s-ar fi prăbuşit. Emisiunile de ştiri ar fi comentat cu lux de 
amănunte accidentul. Dar așa, întâmplarea a ajuns şi în inimile noastre. 





Calendarul mărturisitorilor 


9.0919. p.X9):ă! 


(4 noiembrie 1951) 





Plecat în veșnicii 
CA UN ÎNGER 





e e Din toamnă şi până în primăvară, 

în închisoare soseau grupuri de 
elevi între 12 şi 18 ani, din toate părti- 
le ţării. Slăbiţi, timorați, unii bolnavi, 
dar cu ochi de lumină dulce, ca nişte 
îngeri blânzi în faţa cărora îţi venea 
să cazi în genunchi şi să le săruţi ari- 
pile nevăzute, care fâlfâiau neputinci- 
oase pentru zborul spre înaltul din ca- 
re coborâseră. Virgil Maxim 


A 
În camera infirmeriei, cu mine, erau mai mulți bol- 
navi grav. Ceea ce îmi aduc aminte cu multă tristeţe era 
un băieţel de vreo 14-15 ani sau poate mai puţin, al că- 
rui nume mi-l amintesc: Radu Macri. Elev, fiul unui 
pilot de marină din Brăila. Avea dublă pneumonie. Fu- 
sese arestat cu grupul Generalul Franco. 


Prin anii 1948 sau 1949, un grup de elevi având vârsta 
în jur de 12-13 ani s-au hotărât să-i scrie o scrisoare 
generalului Franco - despre care auziseră că a luptat 
împotriva comunismului - şi să-şi exprime indignarea 
cum ei, copiii, erau forţaţi să intre în asociaţii cu carac- 
ter comunist. Zis şi făcut. Pe o carte poştală, în câteva 
rânduri şi-au exprimat păsul, au semnat cât mai desci- 
frabil posibil şi trecând adresa Domnului General Fran- 
co - Madrid au pus-o cu nonşalanţă la cutia poştală. 
Ceea ce a urmat se poate bănui. În închisoare erau 
numiţi „copiii generalului Franco”. 


Băieţelul era întins pe un pat cu ochii extrem de strălu- 
citori datorită febrei. Străveziu de slab se stingea clipă 
de clipă ca o lumânare. După câteva zile de la sosirea 
mea, Radu n-a mai mișcat. A rămas aşa cum am să ex- 
prim mai târziu în poezia „Piteşti”. Ca un înger mat, ce 
a-ngheţat, plecat în veşnicii.” 


Aurel Vișovan 

PITEŞTI 


Opriţi-vă din hohote, nebuni !!! 
În râsul vostru negru 
Fierb clocote de sânge 

Din rânjetul satanicei furtuni. 


Pe cine-ați răstignit din nou, nebuni ?! 
Ce cântec sfânt în scrâşnet greu se frânge... 


O!... Dans în ritm macabru 
Apocaliptic ropot de prohodiri ciudate 
Cer negru 
negru clopot 
Ce-ntunecat se bate 
ŞI 
bate...bate...bate... 


Morți vu, 
Stafii, şi câte-un înger mat 
Ce a-nghețat 
Plecat în veşnicii 


Morți vii 
Stafii şi urlete surpate de nebuni... 
O, Doamne, unde eşti ?! 
De ce n-aprinzi minuni, minuni cereşti ? 
Pe unde eşti, o, Doamne, unde eşti ?! 


Din nepătruns nici un răspuns 


Piteşti, Piteşti, Piteşti. 








Sf. Cuvios GHEORGHE KARSLIDIS - 


Noul Maărturisitor din Drama 


Sfânt contemporan, căci s-a născut 
în 1901 în fostele teritorii greceşti 
din Asia Mică, Cuviosul Gheorghe 
Karslidis a rămas orfan de mic, fiind 
crescut de o bunică ce avea dragoste 
deosebită pentru sfintele slujbe. În 
adolescenţă a luat asupra sa crucea 
muceniciei de bunăvoie, prin viaţa 
aspră din mănăstire, dar a suferit o 
vreme şi prigoana bolşevicilor (cât a 
stat ca frate şi apoi călugăr) în Geor- 
gia. Acolo a fost închis pentru cre- 
dinţă şi a ajuns chiar în faţa pluto- 
nului de execuţie, dar Dumnezeu l-a 
scăpat printr-o minune, căci Cuvio- 
sul mai avea de lucrat în această lu- 
me. După câţiva ani s-a stabilit în 
Grecia şi acolo a întemeiat o mănăs- 
tire, ajutând prin cuvânt şi rugăciu- 
ne pe toţi care veneau la el. Viaţa 
ascetică și smerenia i-au adus darul 
înainte-vederii şi al cunoaşterii gân- 
durilor oamenilor. La mănăstirea de 
la Drama și-au aflat scăpare şi să- 
raci, și foşti spiritişti sau vrăjitori, şi 
femeile care doreau să avorteze. Pă- 
rintele Gheorghe îi primea pe toţi, îi 
sfătuia, îi spovedea şi le schimba 
viaţa. A adormit în anul 1959, iar 
moaştele sale binemirositoare au 
fost descoperite în 2006. Craniul 
sfântului poartă imprimat pe el, din 
naştere, semnul Sfintei Cruci. 


Sf. Gheorghe din Drama vinde- 
că un tată şi o fiică 


Timp de doi ani un bărbat din Cipru 
a avut probleme de sănătate. În vre- 
mea somnului, suferea de dese în- 
treruperi ale respirației. Problema 
era destul de severă și nu mai putea 
dormi bine, iar datorită lipsei de 
somn nu mai făcea faţă la muncă şi 
era periculos să conducă. Tot stresul 
acesta îi dăduse şi o oarecare formă 
de depresie. 


A văzut mai mulţi medici, care i-au 
dat diverse medicamente, fără însă 
să aducă rezultatul scontat. Venind 
la Mănăstirea Cuviosului Gheorghe, 
o maică l-a adus înaintea capului 
Cuviosului spre blagoslovenie, unde 
s-a petrecut o nemaiîntâlnită minu- 
ne. Astfel, pe când se afla la chilie să 
se odihnească, s-a trezit chemat fi- 
ind de maica ce făcea pe ghidul, să o 
urmeze în biserică. Acolo, dinspre 


(14 noiembrie 1959) 


capul Cuviosului venea o mireasmă 
fină, deosebită. S-a închinat, mișcat 
fiind, şi a simţit cum mireasma pă- 
trunde înăuntrul său. A rămas uimit, 
plin de mirare. O monahie i-a spus 
simplu: „Când voieşte, răspândește 





mireasmă; acum s-a răspândit până 
aici”. Mișcat de cele petrecute, băr- 
batul s-a întors la chilie şi a citit pa- 
raclisul Cuviosului. Din acel mo- 
ment, s-a petrecut o schimbare cu 
respiraţia sa, plămânii funcționau 
din nou cum trebuie. 


A plecat de la mănăstire având o 
respiraţie normală și cu sentimentul 
că binecuvântarea Cuviosului rămă- 
sese întru el cu deosebire. De atunci 
s-au îndepărtat de la el şi stresul şi 
deprimarea şi somnolenţa. Exami- 
nările medicale ulterioare au arătat 
o situaţie foarte bună, iar de atunci 
nu i s-a mai întâmplat să aibă vreo 
întrerupere a respirației în vremea 
somnului. Acest fapt inexplicabil 
raţional i-a dat o mare mângâiere şi 
întărire. 


Acelaşi frate cipriot, tată a cinci co- 
pii, a mai avut încă o intervenţie 
mișcătoare a Cuviosului în viaţa fa- 
miliei sale. Fata cea mai mare era 
hiperkinetică, foarte solicitantă şi 
necooperantă. Medicii nu-i puteau 
pune un diagnostic anume, speci- 
aliştii socoteau că are anumite tul- 
burări emoţionale. În adolescenţă 
suferise şi de anorexie, slăbind foar- 


te mult. Avea şi multe probleme cu 
materiile şcolare; nu mai voia să ia 
medicamente, iar atunci când le lua, 
îi provocau efecte secundare serioa- 
se. Atunci când tatăl s-a dus la mă- 
năstire pentru problema lui, l-a ru- 
gat cu căldură pe Cuvios şi pentru 
fiica sa. Maica stareță l-a sfătuit să ia 
din aghiasma aflată în apropierea 
sfintelor moaşte şi să-i ducă fiicei 
sale. La întoarcerea în Cipru, a co- 
mandat o icoană a Cuviosului și a 
dăruit-o bisericii din enorie. I-a dat 
fiicei să bea din aghiasmă, iar 
schimbarea a fost vizibilă chiar din 
acea zi: din vulcanică a devenită 
liniştită. Fiica sa spunea despre Cu- 
viosul: „Mi-am găsit doctorul sufle- 
tului”. Părinţii au avut o oarecare 
îndoială, să nu cumva să fie o chesti- 
une de moment, dar viaţa bolnavei a 
cunoscut din acel moment un nou 
început. Puterea Cuviosului este 
mare şi minunată. Întreaga familie a 
început să-l iubească mult, iar la 
pomenirea sa, pe 4 noiembrie, s-au 
dus să-i mulţumească din inimă 
pentru bogatele sale faceri de bine. 


Tămăduirea minunată a unui 
mitropolit grec 


Mitropolitul Benedict al Philadel- 
phiei începuse să aibă probleme se- 
rioase cu corzile vocale. El a vizitat 
mai mulţi medici renumiţi, dar fără 
rezultat, pentru că nimeni nu a reu- 
şit să-i spună cauza, să-i ofere un 
diagnostic al bolii sau să-i sugereze 
un tratament. În urma sfatului Sta- 
reţei Porfiria, ierarhul a băut din apa 
sfinţită care se află în apropierea 
moaştelor Sfântului Gheorghe de la 
mănăstirea din Drama şi s-a rugat. 
Dupa aceasta, gâtul său s-a vindecat. 
Vlădica Benedict, pentru a-i mul- 
țumi Sfântului pentru ajutorul său, a 
făcut o făgăduinţă conform căreia s- 
a angajat să vină la mănăstire în fie- 
care an de 4 noiembrie, când este 
Ziua Sfântului şi să aducă o vacă. 
Astfel, pe 4 noiembrie 2014 mitro- 
politul şi-a îndeplinit promisiunea și 
a venit personal să aducă o vacă la 
mănăstire. 


Să avem rugăciunile sale! 


I.G. 


Interviul săptămânii 

VIAŢA 
printre cărți 


dă un răspuns problemelor sale. 


Librăria Logos (aflată pe str. Horea, 
lângă Primărie) este una dintre roa- 
dele lucrării Asociației „lerom. Arse- 
mie Boca”. S-a deschis în anul 2008 
şi de atunci ne oferă mereu carte 
ortodoxă de suflet hrănitoare. Pe 
Tudor şi pe Albinuţa (cum o nu- 
mim cu toții), cei doi librari, majori- 
tatea îi ştim de la slujbe, căci fac 
parte din strană. Astăzi ne vor răs- 
punde la câteva întrebări despre 
munca lor între rafturile de cărți. 


De când sunteţi librari la Lo- 
gos? 


T: Ca voluntar din 2012, iar ca anga- 
jat din 2014. 


A: Eu am fost voluntar din 2008, iar 
din 2015 sunt angajată. Inainte de 
noi au fost librari Parascheva și actu- 
alul părinte Ciprian din Hunedoara. 


Cât de mult v-a ajutat faptul că 
amândoi aţi terminat Teolo- 
gia? 


A: Foarte mult! Pe unii autori i-am 
citit din timpul facultăţii, iar de alţii 
am auzit, chiar dacă nu i-am citit. Şi 
mai e ceva: am învăţat să pun 
preţ pe cei care au scris aceste 
cărți. De exemplu, nu pot spune: 
avem o carte de loan Gură de Aur, ci 
spun Sfântul loan, căci ştiu cine este 
ŞI ce viaţă a avut. 


T: Cu siguranţă m-a ajutat foarte 
mult, căci cunoscând teologie, poţi să 
dai cumpărătorilor cartea care trebu- 
ie. De exemplu, au anumite proble- 
me şi i-ar ajuta să citească despre 
anumiţi sfinţi sau să se roage unui 
sfânt sau altuia. Fiind librărie cu spe- 
cific ortodox, oamenii au aşteptarea 
şi pretenţia să le recomanzi ceea ce 


au nevoie. 


Sunt mulţi cumpărători care 
vă cer sfatul? 


T: Majoritatea. Şi cei care ne cunosc, 
dar şi cei care nu ne cunosc. Şi ne 
întreabă și cei care vor să dăruiască o 
carie. 


A: Mai sunt şi oameni care merg la 
alte biserici, dar ne întreabă despre 
ce ne-au spus părinţii noştri să facem 
în posturi, cum să ne rugăm, căci vor 
Şi ei să citească acele rugăciuni. 


Într-un fel, prin intermediul 
cărților, aţi ajuns să-i cunoaş- 
teți pe fraţii de la Bisericuţă, 
dar şi pe ceilalţi clienţi... 


T: Sigur! De multe ori, când ni se 
cere un sfat pentru o carte-cadou, îl 
întreb cui vrea să o dăruiască, şi aşa 
pot oferi un titlu, pentru că ştiu ce fel 
de cărți citeşte și cumpără de la noi 
sărbătoritul. 


A: Ne ajută şi faptul că am grupat 
cărţile pe categorii. De exemplu, dacă 
cineva doreşte să dăruiască o carte 
unei femei, cam ştim ce gen de carte 
ortodoxă citesc femeile. Sau nu vom 
da unui începător în ale credinţei o 
Filocalie, ci un roman duhovnicesc 
mai uşor sau o carte de poezii. 


Apropo de categorii de cărți, 
cam ce procent ocupă pe raf- 
turi, cărțile duhovniceşti mai 
ușoare? Și cam câte titluri 
aveți la vânzare? 


A: Cam jumătate din cele aproxima- 
tiv 1.500 de titluri câte avem acum. 


T: Dar sunt şi destui clienţi care îşi 


E] 


doresc o cunoaștere aprofundată a 


credinţei, care vor mai mult decât o 
literatură de duminică sau de seară. 


Aveţi o experienţă de mai mulţi 
ani. Se vede în ultima vreme o 
scădere a interesului pentru 
cărțile ortodoxe? 


T: Nu! În primul rând cei vechi au 
ajuns să ne cunoască şi vin să cum- 
pere, iar cei mai noi în Biserică, vor 
să descopere credinţa. 


A: Avem clienţi care vin mereu pen- 
tru noutăţi, ne întreabă ce am mai 
primit. Şi sunt oameni care vin aici şi 
citesc un pic dintr-o carte, apoi mai 
vin în altă zi şi citesc în continuare. 


T: Am reuşit să trecem peste greul de 
la începutul pandemiei și aceasta 
spune ceva pentru interesul faţă de 
carte. 


Dacă ar fi să încadraţi clienţii 
pe categorii de vârstă, tinere- 
tul ce pondere are? 


T: Poate chiar jumătate dintre citi- 
tori. Sunt mulţi autori care prind în 
special la tineri (păr. Necula, maica 
Siluana, păr. Savatie Baştovoi) şi 
atunci vin să ceară cărţile lor. 


A: Trebuie să remarc că cei mai în 
vârstă, pensionarii, vin mereu în pri- 
ma parte a zilei. leşind în oraş după 
cumpărături, se opresc mereu la noi, 
chiar și numai pentru a schimba vor- 


bă. 


Am văzut că aveţi un raft pen- 
tru copii. Mai citesc copiii în 
ziua de azi? 

A: Da, citesc. Foarte mulţi sunt atraşi 


de genul de aventură. De exemplu au 
citit cărţi ca Harry Potter şi vor cărţi 


omul cu o carte care îi 





ortodoxe în acelaşi gen de aventură. 
Dar vin şi copii să cumpere prima 
lor Biblie. Am avut o clasă de elevi 
care au câştigat un premiu şi au pu- 
tut să-şi aleagă ce produse au dorit 
din librărie. Au ales miruri, iconiţe, 
etc., dar a luat fiecare şi câte o carte. 


Aveţi clienţi fideli? 


T: Da, sunt care vin perio- 
dic, o dată pe săptămână, 
sau care ne sună să afle ce 
a mai apărut nou. 


A: Şi mai avem clienţi care 
vin mereu să cumpere ca să 
ne susțină, dăruind altora 
cărţile. 


Există câteva cărți 
foarte bine vândute? 


T: În primul rând Sf. 
Scriptură! Ne aşteptam ca la un 
moment dat să stagneze vânzarea ei, 
căci fiecare avem acasă una, dar nu s 
-a întâmplat deloc aşa. Vin în conti- 
nuare oamenii să o ceară. Apoi, Pă- 
rintele Arsenie Boca rămâne din- 
tre cei mai citiţi. Și sfinții athoniţi 
contemporani. 


A: Dar şi autori la modă azi, ca păr. 
Savatie Baştovoi, sau romanele du- 
hovnicești, foarte cerute. 


V-aţi extins ca ofertă... 


T: A fost o perioadă în care vânzările 
au stagnat şi a trebuit să găsim solu- 
ţii. Așa a început colaborarea cu mă- 
năstirea Nera. Pot să spun că a fost 
un pas important pentru noi. 


A: Clienţii care vin după produse 
naturiste sunt interesaţi aproape 
întotdeauna și de câte o carte. 


T: La fel de mult ne-a ajutat şi cola- 
borarea începută cu Arhiepiscopia 
Aradului, prin vânzarea de obiecte 
religioase, icoane, cărţi de cult, etc. 


A: Ne-am dat seama că, pe lângă 
cărţi, unii clienţi aşteptau să găseas- 
că într-o librărie ortodoxă și miruri, 
tămâie, etc. 


Ca librari, ajungeţi să răsfoiţi 


cărțile pe care le aveţi pe raf- 
turi? 

T: Trebuie! Înainte de a le aduce în 
librărie, citim prezentarea lor. Dar 
apoi citim şi majoritatea cărţilor 
(mai ales noutăţile), măcar în parte, 
ca să ştim ce să spunem clienţilor 
despre ele. 


De multe ori nu mai găsim căr- 
țile tipărite acum câţiva ani. 
Aveţi un cuvânt în faţa edituri- 
lor pentru retipărirea lor? 


T: Dacă cer mai mulţi clienţi o anu- 
mită carte şi nu se mai găseşte, soli- 
cităm editurii să o republice. De 
multe ori, la cererea cititorilor, prin 
intermediul nostru, se republică ti- 
tluri, în special cele importante. 


Aţi ajuns să dați şi sfaturi din- 
colo de lectura cărţilor? 


T: Este o categorie de oameni care 
vin şi ne întreabă ce cărţi să citească. 
Mă bucur că au încredere în 
mine şi îmi cer un sfat, dar în 
acelaşi timp mă simt foarte res- 
ponsabil. Și mă bucur când văd că 
se întorc după altă carte, dar mai 





ales când îi văd apoi mergând la bi- 
serică. Nu vânzările contează. Este 
mai important să plece omul cu o 
carte care îi dă un răspuns proble- 
melor sale. De multe ori, după ce am 
dat o carte unui om, m-am rugat să 
mai vină o dată la librărie, ca să am 
prilejul să-i spun mai mul- 
te despre Biserică. 


A: Sigur că îi îndrumăm pe 
cei care ne întreabă, să 
meargă la biserică, să caute 
un preot, să se spovedeas- 
că. Am avut bucuria să văd 
apoi că se întorceau cu o 
hârtie pe care preotul le 
scrisese ce cărţi de rugă- 
ciune să cumpere. 


Vă ajută canalele de 
media pentru a vinde 
cărțile? 


T: Avem un site al librăriei şi o pagi- 
nă de facebook, dar majoritatea cli- 
enţilor ne cunosc venind aici, în li- 
brărie. 


A: Glumind un pic, avem şi un 
„serviciu” Logos-drive, pentru cei 
care află despre noutăţi de pe inter- 
net şi ne roagă să le aducem cartea 
la Biserică, pentru că programul de 
la serviciu nu le permite să vină la 
librărie. 


Cum vedeţi situaţia vânzării 
de cărți în aceste vremuri? 


T: Dacă nu se închide fizic librăria, 
oamenii vor cumpăra în continuare. 
De la început s-a pus problema dacă 
va supravieţui librăria, fiind cu pro- 
fil ortodox. Şi iată că am rămas în 
picioare. În măsura în care oa- 
menii vor avea nevoie de cu- 
vânt, Dumnezeu ne va ajuta să 
îl aducem. 


Vă mulțumim! 

NOUA GENERAŢIE! 


Din această vară a început să se coaguleze în 
obşte un grup de adolescenţi. Sunt noua gene- 
raţie, care până mai ieri mergeau de mâna pă- 
rinţilor, şi care acum îşi caută propriul drum. 
Sub îndrumarea şi grija a doi maturi (Tudor 
din strană şi Giorgiana actriţa), adolescenţii au 
fost împreună în două tabere şi o drumeţie, iar 
acum îşi propun să se întâlnească mai des, să 
stea de vorbă, să asculte muzică, să facă și un 
pic de rugăciune. Dumnezeu să-i ajute să-şi 
descopere frumuseţea din suflete şi să rămână 
pe calea Sa! 

